**ΑΠΟΣΠΑΣΜΑ**

Από τα πρακτικά της με αριθμ**.4/16-3-2015**

συνεδρίασης του Δημοτικού Συμβουλίου Νάουσας

**Αριθμός απόφασης 76/2015**

**Περίληψη:**

**Αριθμός αδειών άσκησης υπαίθριου εμπορίου και καθορισμός τέλους χώρων για την άσκηση υπαίθριου εμπορίου**

Στη Νάουσα και στο Δημοτικό κατάστημα, σήμερα 16η του μηνός Μαρτίου 2015 ημέρα Δευτέρα και ώρα 19.00**,** συνήλθε σε τακτική δημόσια συνεδρίαση το Δημοτικό Συμβούλιο Νάουσας ύστερα από την με αριθμ. πρωτ.6599/12-3-15 πρόσκληση του Προέδρου, που επιδόθηκε σε όλα τα μέλη του Συμβουλίου και στον Δήμαρχο, σύμφωνα με τις διατάξεις του άρθρου 67 Ν. 3852/2010 (ΦΕΚ Α΄ 87).

Διαπιστώθηκε ότι υπάρχει νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 μέλη και ονομαστικά:

 **ΠΑΡΟΝΤΕΣ ΑΠΟΝΤΕΣ**

 **Δημοτικοί Σύμβουλοι Δημοτικοί Σύμβουλοι**

1. Αποστόλου Απόστολος , Πρόεδρος 1. Λαζαρίδου Δέσποινα
2. Λογδανίδης Ευστάθιος 2. Ορδουλίδης Θωμάς (Μάκης)
3. Πασχούλα Χρυσούλα 3. Αραμπατζή Στεργιανή (Στέλλα)
4. Δάγγας Στέλλιος
5. Παρθενόπουλος Ιωάννης
6. Σέπκας Δημήτριος
7. Παντζαρτζίδης Αθανάσιος
8. Μπίλης Προκόπιος
9. Τζουβάρας Βασίλειος οι οποίοι δεν προσήλθαν
10. Γαϊτανίδης Θεόδωρος αν και νόμιμα κλήθηκαν
11. Βαλσαμίδης Σταύρος
12. Κουτσογιάννης Νικόλαος
13. Μαλάκη-Δελητζάκη Αθηνά
14. Τάκη-Τζέπου Ελπίδα (Νάντια)
15. Μάντσιος Δημήτριος
16. Καρανάτσιος Θεόδωρος (Δώρης)
17. Τορορή Μαρία
18. Καραμπατζός Αναστάσιος
19. Αδαμίδης Παύλος
20. Μπαλτατζίδου Θεοδώρα (Δώρα)
21. Βασιλείου Γεώργιος
22. Τσαγκαλίδου-Τσεχελίδου Παρθένα
23. Γιανννούλης Ιωάννης
24. Γκαρνέτας Ιωάννης
25. Βαδόλας Εμμανουήλ
26. Τριανταφύλλου Γεώργιος
27. Ρίζος Δημήτριος
28. Δημησκής Δημήτριος
29. Καρτσιούνης Γεώργιος
30. Λακηνάνος Αγγελάκης

**Παρόντες: Πρόεδροι Δημοτικών / Τοπικών Κοινοτήτων**

1. Πασχούλας Βασίλειος Τ.Κ.ΑΡΚΟΧΩΡΙΟΥ

2. Θεοδοσιάδης Θεόδωρος Τ.Κ.ΓΙΑΝΝΑΚΟΧΩΡΙΟΥ

3.Στογιάννης Χρήστος Τ.Κ. ΚΟΠΑΝΟΥ

4.Τομπουλίδου Ζωγράφα Τ.Κ.ΛΕΥΚΑΔΙΩΝ

5. Βίλτσα Σωτηρία Τ.Κ.ΜΑΡΙΝΑΣ

6.Μίλλης Κωνσταντίνος Τ.Κ.ΜΟΝΟΣΠΙΤΩΝ

7.Μωυσίδης Αναστάσιος Τ.Κ.ΡΟΔΟΧΩΡΙΟΥ

8. Αλματζής Χρήστος Τ.Κ.ΣΤΕΝΗΜΑΧΟΥ

9. Σιδηρόπουλος Δημήτριος Τ.Κ.ΧΑΡΙΕΣΣΑΣ

 **Απόντες: Πρόεδροι Δημοτικών / Τοπικών Κοινοτήτων**

1. Καλπαξίδου Σοφία Δ.Κ. ΝΑΟΥΣΑΣ

2. Σπαθόπουλος Ευθύμιος Τ.Κ.ΑΓΓΕΛΟΧΩΡΙΟΥ

3. Ορδουλίδης Γρηγόριος Τ.Κ.ΕΠΙΣΚΟΠΗΣ

4. Τσαλίλη-Θεοδωρίδου Χριστίνα Τ.Κ.ΖΕΡΒΟΧΩΡΙΟΥ.

5.Πρόϊος Χρήστος Τ.Κ.ΠΟΛΥΠΛΑΤΑΝΟΥ

 Ο Δήμαρχος κ. Νικόλαος Κουτσογιάννης προσκλήθηκε και παρίσταται στη συνεδρίαση.

 Στη συνεδρίαση παρευρίσκεται και η κ. Ολυμπία Αδαμίδου, υπάλληλος του Δήμου, για την τήρηση των πρακτικών.

 Ο Πρόεδρος κήρυξε την έναρξη της συνεδρίασης και εισηγούμενος το 8o θέμα της προ ημερήσιας διάταξης, το λόγο έδωσε στην Αντιδήμαρχο Διοικητικών-Οικονομικών Υπηρεσιών & Αγροτικής Ανάπτυξης, κ.Χρυσούλα Πασχούλα, η οποία έθεσε υπόψη του σώματος την εισήγηση του Τμ.Αδειοδοτήσεων και Εμπορίου, η οποία είχε ως εξής:

 «Σύμφωνα με την παρ. 1 του άρθρου 22 του Ν. 4264/14 (ΦΕΚ 118 Α΄/15.05.2014), άδεια άσκησης δραστηριότητας πωλητή υπαίθριου στάσιμου ή πλανόδιου εμπορίου δικαιούνται φυσικά πρόσωπα τα οποία είναι άνεργα και δεν κατέχουν τα ίδια, ο/η σύζυγος ή τα τέκνα αυτών άλλη διοικητική άδεια άσκησης βιοποριστικού επαγγέλματος.

 Το υπαίθριο στάσιμο εμπόριο διεξάγεται σύμφωνα με την παρ. 3 του άρθρου 26 του Ν. 4264/14 (ΦΕΚ 118/15.05.2014 τεύχος Α’) **σε πλατείες ή άλλους ανεξάρτητους, υπαίθριους, ελεύθερους, ιδιωτικούς, δημόσιους, δημοτικούς ή εκκλησιαστικούς χώρους**.

 Το Δημόσιο, οι δήμοι και οι εκκλησιαστικές αρχές δεν επιτρέπεται να εκμισθώνουν ή να παραχωρούν κατά χρήση χώρους που προορίζονται για τη λειτουργία του υπαίθριου στάσιμου εμπορίου σε πρόσωπα που δεν κατέχουν τη σχετική άδεια.

 Με το άρθρο27 του Ν.4264/14 (ΦΕΚ 118/15.05.2014 Α΄) ορίζονται τα εξής:

 «Οι κάτοχοι της σχετικής άδειας επιτρέπεται να δραστηριοποιούνται μόνο σε θέσεις-σημεία που έχουν καθοριστεί και οριοθετηθεί από το Δήμο που τους έχει χορηγήσει την άδεια».

 Επιπλέον, σύμφωνα με την παρ. 2 του άρθρου 25 του Ν.4264/14 (ΦΕΚ 118/15.05.2014 Α΄) δεν επιτρέπεται η άσκηση πλανόδιου εμπορίου:

α) πλησίον καταστημάτων που διαθέτουν ομοειδή είδη και

β) σε Δημοτικές Κοινότητες με πληθυσμό άνω των τριών χιλιάδων (3.000) κατοίκων.

Ο αριθμός των αδειών άσκησης υπαίθριου εμπορίου, καθώς και το ύψος και ο τρόπος είσπραξης του καταβαλλόμενου τέλους ανά άδεια και θέση καθορίζονται σύμφωνα με την παρ.3 του άρθρου 22 του Ν.4264/14 (ΦΕΚ 118Α’/15.05.2014) με Απόφαση του οικείου Περιφερειάρχη, μετά από πρόταση του οικείου Δημοτικού Συμβουλίου.

 Οι υφιστάμενες ενεργές επαγγελματικές άδειες υπαίθριου εμπορίου είναι:

Μία (01) άδεια καντίνας, δύο (02) αδειούχοι πώλησης νωπών ψαριών, μία(01) αδειούχοι πώλησης αγροτικών προϊόντων και μηδέν (0) αδειούχοι πώλησης λοιπών προϊόντων (είδη ρουχισμού, είδη οικιακής χρήσης, ψιλικά). Λαμβάνοντας υπόψη τα παραπάνω και τις ανάγκες που υπάρχουν στην περιφέρεια του Δήμου Νάουσας, καλείται το Δημοτικό Συμβούλιο να προτείνει στον Περιφερειάρχη Κεντρικής Μακεδονίας τον αριθμό των αδειών υπαίθριου εμπορίου που θα χορηγηθούν στο Δήμο Νάουσας, καθώς επίσης και το ύψος και τον τρόπο είσπραξης του καταβαλλόμενου τέλους ανά άδεια και θέση.

Προτείνεται:

1. Αριθμός Αδειών υπαίθριου στάσιμου εμπορίου: δέκα (10)

Αριθμός Αδειών Υπαίθριου πλανόδιου εμπορίου: πέντε (5)

1. Μηνιαίο τέλος για τη χρήση των χώρων άσκησης υπαίθριου εμπορίου:

-15,00€ για καντίνες

-8,00€ για πωλητές αγροτικών προϊόντων και λοιπά προϊόντα (καλαμπόκι ψητό, κάστανα, ποπ κορν, μαλλί της γριάς κ.ά.)

-100,00€ για Λούνα Παρκ

 Η καταβολή του τέλους θα γίνεται εφάπαξ στην αρμόδια Υπηρεσία του Δήμου με την επίδειξη της σχετικής άδειας άσκησης υπαίθριου εμπορίου και για το χρονικό διάστημα που απαιτείται ο αδειούχος.

 Η Αντιδήμαρχος ζήτησε από το σώμα να αποφασίσει σύμφωνα με την εισήγηση του Τμ. Αδειοδοτήσεων και Εμπορίου.

 Στη συνέχεια ο Πρόεδρος έθεσε την πρόταση του Αντιδημάρχου στο σώμα προς ψήφιση.

Κατά την ψηφοφορία

ΝΑΙ ψήφισαν και οι τριάντα (30) δημοτικοί σύμβουλοι οι κ.κ. Αποστόλου, Πασχούλα, Δάγγας, Μάντσιος, Λογδανίδης, Παρθενόπουλος, Σέπκας, Παντζαρτζίδης, Μπίλης, Τζουβάρας, Γαϊτανίδης, Βαλσαμίδης, Κουτσογιάννης, Μαλάκη, Καρανάτσιος, Τορορή, Τάκη, Καραμπατζός, Αδαμίδης, Μπαλτατζίδου, Βασιλείου, Τσαγκαλίδου, Γιαννούλης, Γκαρνέτας, Τριανταφύλλου, Βαδόλας, Ρίζος, Δημησκής, Καρτσιούνης και Λακηνάνος.

 Το Δ.Σ. ύστερα από διαλογική συζήτηση και φανερή ψηφοφορία και έχοντας υπόψη την εισήγηση με τη σχετική νομοθεσία που μνημονεύεται σε αυτή, καθώς και την πρόταση της κ.Αντιδημάρχου, την αρ.68/2015 Α.Δ.Σ.

**ΑΠΟΦΑΣΙΖΕΙ ΟΜΟΦΩΝΑ**

 Γνωμοδοτεί υπέρ του αριθμού των αδειών υπαίθριου εμπορίου, που θα χορηγηθούν στο Δήμο Νάουσας, καθώς επίσης και του ύψους και του τρόπου είσπραξης του καταβαλλόμενου τέλους ανά άδεια και θέση, λαμβάνοντας υπόψη τις υφιστάμενες ενεργές επαγγελματικές άδειες υπαίθριου εμπορίου, καθώς και τις ανάγκες της περιφέρειας του Δήμου Νάουσας, ως εξής: .

1. Αριθμός Αδειών υπαίθριου στάσιμου εμπορίου: δέκα (10)

Αριθμός Αδειών Υπαίθριου πλανόδιου εμπορίου: πέντε (5)

1. Μηνιαίο τέλος για τη χρήση των χώρων άσκησης υπαίθριου εμπορίου:

-15,00€ για καντίνες

-8,00€ για πωλητές αγροτικών προϊόντων και λοιπά προϊόντα (καλαμπόκι ψητό, κάστανα, ποπ κορν, μαλλί της γριάς κ.ά.)

-100,00€ για Λούνα Παρκ

 Η καταβολή του τέλους θα γίνεται εφάπαξ στην αρμόδια Υπηρεσία του Δήμου με την επίδειξη της σχετικής άδειας άσκησης υπαίθριου εμπορίου και για το χρονικό διάστημα που απαιτείται ο αδειούχος.

 Η παρούσα απόφαση να αποσταλεί στην Π.Ε. Ημαθίας, προκειμένου ο Περιφερειάρχης Κεντρικής Μακεδονίας, να αποφασίσει σχετικά.

**Ακροτελεύτια διάταξη**

 Από τις διατάξεις αυτής της απόφασης δεν προκαλείται δαπάνη σε βάρος του προϋπολογισμού του Δήμου έτους 2015.

 Η παρούσα απόφαση έλαβε αύξοντα αριθμό **76/2015.**..........................................

 Αφού εξαντλήθηκαν τα θέματα της ημερησίας διατάξεως, λύεται η συνεδρίαση.

Για το σκοπό αυτό συντάχθηκε το πρακτικό αυτό και υπογράφεται ως εξής:

 **Ο ΠΡΟΕΔΡΟΣ**  **ΤΑ ΜΕΛΗ**

 Υπογραφή όπως στην αρχή Υπογραφή όπως στην αρχή

**Ακριβές απόσπασμα**

**Ο ΠΡΟΕΔΡΟΣ Δ.Σ.**

 **ΑΠΟΣΤΟΛΟΣ ΑΠΟΣΤΟΛΟΥ**